section_heading: Životopis
paragraph_text: S osamnaest je godina preselila u New York i jedno se vrijeme bavila manekenstvom. Na Broadwayu je debitirala 1946. u predstavi The Playboy of the Western World. Već 1951. dobila je "Tonyja" za najbolju sporednu ulogu u drami Tennesseeja Williamsa, "Tetovirana ruža" (The Rose Tattoo). Anna Magnani je za istu ulogu u filmskoj adaptaciji drame nagrađena Oscarom.